Elling Holst

Elling Bolt Holst (født 19. juli 1849 i Drammen, død 2. september 1915 i Bærum) var en norsk matematiker og barnebokforfatter. 


== Matematiker ==
Han var elev av Sophus Lie og fikk sin cand.real. 1874. Derpå var han ved Meteorologisk institutt 1874-76, før han i 1876 ble stipendiat ved Det Kongelige Frederiks Universitet og  studerte litt geometri under Felix Klein med støtte fra trelastmagnaten Peder Jacob Borch i Drammen.  Fra 1876 var han lærer ved Aars og Voss' skole. Etter studier i Paris og England 1879-80, mottok han dr. philos i 1882 for avhandlingen Et par syntetiske methoder, især til brug ved studiet af metriske egenskaber. Holst overtok forelesningene i geometri etter at Sophus Lie meldte overgang til Leipzig i 1886. Så  ble han i 1891 overlærer ved Kristiania tekniske skole og dosent i matematikk ved Universitetet i Kristiania 1894-1912, med ansvar for opplæring av skolelærerne i matematikk.  Han skrev flere lærebøker i matematikk og var  i 1886 den som startet Matematisk Seminar, en forløper til Norsk matematisk forening som ble stiftet 1918.


== Lærer og forfatter ==
Holst var kjent som en dyktig lærer og en god miljøskaper, han skrev også biografier, blant andre om Niels Henrik Abel. Dessuten utga han en rekke barnebøker, alene og sammen med andre, og i 1898 ga han og illustratøren Eivind Nielsen ut Norsk Dukketeater : Med tekst: Store Bukken Bruse. Dette var et sett som kom i en eske, og som barn kunne bruke til selv å spille dukketeater med. Året før hadde Nielsen og Holst gitt ut boken Barneminder og andre smaastubber for barn : med mange billeder, der Holst forklarte leserne hvordan de kunne innrede en kasse til sitt eget dukketeater, gjerne med kulisser klippet ut fra utklippsark utgitt av den tyske leketøysprodusenten Gustav Cohn i byen Neu Ruppin i Mecklenburg. I kapittelet Hvordan en lager et dukketeater forteller Holst at slike utklippsark fra den samme produsenten benyttet han selv da han var barn, og at han nå har laget dukketeater med kulisser og dukker fra tilsvarende ark for sin lille sønn.


== Familie ==
Gjennom sitt ekteskap med Inger Skavlan (1852–99) var han svoger til Olaf Skavlan og Sigvald Skavlan. Etter hennes død giftet han seg med Marie Michelet (1872–1960) og ble svoger til Simon Michelet.


== Verv og utmerkelser ==
H.K.H. Kronprinsens gullmedalje 1879 for avhandlingen Om Jean-Victor Poncelet's Betydning for Geometrien
Det norske Videnskaps-Akademi innvalgt  1881
Société Mathématique de France, norsk innvalgt medlem i redaksjonen for alminnelig matematisk bibliografi 1889
Ridder av 1. klasse av St. Olavs Orden 1902
Formann i styret for Nasjonalgalleriet 1897–1905


== Matematiske utgivelser ==
Elling Holst (1878). Om Poncelet's Betydning for Geometrien, et Bidrag til de moderngeometriske Ideers Udviklingshistorie. A. W. Brøggers trykkeri.  [146 sider. Belønnet med H.K.H. Kronprinsens gullmedalje 1879]
Se også Om Poncelet's Betydning, 1878, digitalisert av Prosjekt Runeberg
Elling Holst (1882). Et par synthetiske Methoder især til Brug ved Studiet af metriske Egenskaber. Jacob Dybwads forlag.  [114 sider. Avhandling til dr.philos.. Også som Forhandlinger i Videnskabs-Selskabet i Christiania, 1882, no. 11]
Elling Holst (1886). Plangeometrisk kursus for realgymnasiet. Aschehoug.  [80 sider]
Elling Holst (1886). Om høiere aritmetiske rækker samt nogle af de almindeligst forekommende konvergerende rækker, med indledende sætninger om den hele funktion. Aschehoug.  [55 sider]
Elling Holst og Ole Johannessen (1887). Kortfattet kursus i projektionstegning for realgymnasiet. Aschehoug.  [30 sider]
Elling Holst (1894). Differential- og integralregningens elementer (håndskrevet bokmål). Kristiania tekniske skole.  [64 sider]
Elling Holst (1896). Mathematik. Hjalmar Biglers forlag. s. 68–101.  [Kapittel i Henrik Jægers Illustreret norsk litteraturhistorie]
Holst, Elling (1901). Lærebog i infinitesimalregningens elementer. Kristiania: Jacob Dybwads forlag. 
Elling Holst, Carl Størmer og Ludvig Sylow, red. (1902). Niels Henrik Abel. Memorial publié a l'occasion du centenaire de sa naissance. Kristiania.  [438 sider]
Elling Holst og Nils Wennech Smeby (1902). De første begyndelsesgrunde til feillæren og mindste kvadraters metode med anvendelse paa landmaalingen. Jacob Dybwads forlag.  [30 sider]


== Andre utgivelser ==

Elling Holst, Eivind Nielsen (1881). Norsk Billedbok for Børn. Christiania: Alb. Cammermeyers forlag. Elling Holst, Eivind Nielsen (1890). Norsk Billedbok for Børn. Ny Samling. Christiania: Alb. Cammermeyers forlag. Elling Holst og Anna Rogstad (1893). ABC for skole og hjem. Jacob Dybwads forlag.  [64 sider. Illustrert af Andreas Bloch og Eivind Nielsen]Henrik Arnold Wergeland, Elling Holst, Eivind Nielsen (1893). Vinterblommer for Barnekammeret. Original og frit oversat samling for Børn. Christiania: Th Steens forlagsexpedition. CS1-vedlikehold: Flere navn: forfatterliste (link)
Elling Holst (1894). Lette læsestykker for barn, til bruk efter ABC'en. Jacob Dybwads forlag. [63 sider. Illustrert af Andreas BlochElling Holst og Th. Kittelsen (1895). Ungdommens bedste bog : fortællinger, eventyr, tidsfordriv, illustrationer. Cammermeyers forlag.  [208 sider]Elling Holst, Lars Jorde, Eivind Nielsen, Eilert Mehl, K.Uchermann (1898). Barneminder og andre smaastubber for barn. Christiania: Alb. Cammermeyers forlag. CS1-vedlikehold: Flere navn: forfatterliste (link)
Elling Holst, Eivind Nielsen (1898). Dukketeater : Med tekst: Store Bukken Bruse.. Elling Holst (1899). Fra sæteren. Emil Ellingsen & Comp.  [15 sider. Billeder af Lisbeth Bergh]Elling Holst, Eivind Nielsen (1903). Norsk Billedbok for Børn. Tredie samling. Christiania: Tvedtes forlag. Elling Holst (1894). Lette læsestykker for barn, til bruk efter ABC'en. Jacob Dybwads forlag.  [63 sider. Illustrert af Andreas Bloch]


== Referanser ==